**PRIOPĆENJE**

**INA odabrala projekte za ovogodišnji „Zeleni pojas“**

* **INA i u 2015. pomaže u očuvanju okoliša i prirode**
* **Program namijenjen svim organizacijama civilnog društva i javnim obrazovnim ustanovama**
* **15 projekata odabrano u sklopu ovogodišnjeg projekta**

**Zagreb, 12. listopada 2015.- Nakon sveobuhvatne evaluacije projekata pristiglih na ovogodišnji natječaj „Zeleni pojas“, stručna komisija sastavljena od predstavnika relevantnih fakulteta, neovisnih stručnjaka za održivi razvoj te predstavnika Ininog Sektora održivog razvoja i zaštite zdravlja, sigurnosti i okoliša odabrala je 15 pobjedničkih ideja koje će biti implementirane u nadolazećem razdoblju uz financijsku podršku Ine u ukupnom iznosu od 300.000 kuna te pomoć Ininog Kluba volontera.**

Na ovogodišnji natječaj pristiglo je čak 136 prijava, a pobjednički projekti odabrani su temeljem jasno definiranih kriterija od kojih su najvažniji bili: stupanj pozitivnog utjecaja na okoliš, uključenost članova lokalne zajednice i mogućnost realizacije projekta u roku od šest mjeseci od odobrenja.

Pobjednički projekti Zelenog pojasa 2015.:

* Rekreacijsko društvo Zeleno srce Pitomača, udruga iz Pitomače, za projekt "Čista Drava je prava"
* Ekološko ronilački klub „Korčula“, udruga iz Korčule, za projekt "Učinimo podmorje ljepše"
* Udruga slijepih Grada Pteternice i Požeško-slavonske županije za projekt "Prijatelji prirode"
* Dječji vrtić Suncokret iz Slatine za projekt "Zeleni vrtovi za zelenije vrtiće"
* Dječji vrtić Snjeguljica iz Rijeke za projekt "From trash to treasure"
* Održivi otok, udruga iz Jelse za projekt "Pityeia- borov otok"
* Osnovna škola Bedekovčina za projekt "Uredimo školski park - učimo i igrajmo se na otvorenom"
* Udruga za osobe s intelektualnim oštećenjem „Golubica“ Vukovar za projekt "Poboljšanje životnih uvjeta"
* Dobrovoljno vatrogasno društvo Beretinec za projekt "Približimo prirodu ljudima"
* Osnovna škola Dragutina Tadijanovića iz Petrinje za projekt "Okoliš za 5 - uredimo zelenu oazu za učenje i zabavu"
* Udruga vinara i maslinara "RUKATAC I PICULJA" s otoka Lastova za projekt "Uređenje početnog dijela tematske staze "Maslinarski i vinski put Lastovskog težaka"
* Udruga udomitelja i obiteljskih domova „Nada“ Ivanec, iz Ivanca, za projekt "Kad se male ruke slože i eko povrćem se hranit može"
* Osnovna Škola Mladost iz Lekenika za projekt "Ekološko - edukativni park Lekenik - Krajobrazno uređenje"
* Društvo osoba s invaliditetom Zvjezdice, udruga iz Gunje, za projekt "Voda odnijela, INA donijela"
* Predškolska ustanova Dječji Vrtić Slano, Dubrovnik, za projekt "Zeleni pojas"

**O programu „Zeleni pojas“**

S ciljem širenja svijesti o važnosti održivog razvoja, INA je 2014. pokrenula program „Zeleni pojas“ u sklopu kojeg je na suradnju pozvala nevladine udruge i edukativne ustanove kako bi zajedničkim snagama pridonijeli očuvanju okoliša u lokalnim zajednicama. Kroz ovaj program INA sufinancira ekološke projekte poput pošumljavanja, uređenja zelenih površina, čišćenje podmorja, priobalja, jezera i rijeka, edukacije o ekologiji te druge slične aktivnosti iz područja zaštite okoliša i prirode.

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 441 benzinske postaje u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: pr@ina.hr